LATVIJAS REPUBLIKAS MINISTRU KABINETS

2015. gada . Noteikumi Nr.

Rīgā (prot.Nr. , . §)

**Kārtība, kādā valsts budžetā plāno līdzekļus Eiropas Savienības Strukturālo un investīciju fondu mērķa "Eiropas teritoriālā sadarbība" programmu un projektu īstenošanai un veic maksājumus**

*Izdoti saskaņā ar Eiropas Strukturālo un investīciju fondu mērķa*

*"Eiropas teritoriālā sadarbība" programmu vadības likuma*

*15.panta 4.punktu*

**I. Vispārīgie jautājumi**

1. Noteikumi nosaka kārtību, kādā valsts budžetā plāno līdzekļus Eiropas Savienības Strukturālo un investīciju fondu mērķa “Eiropas teritoriālā sadarbība” programmu (turpmāk – programmas) un projektu (turpmāk – projekts) īstenošanai un veic maksājumus.
2. Valsts budžetā plāno līdzekļus:

2.1. programmu finansējuma saņēmējiem Latvijā:

* + 1. valsts budžeta iestādēm;
    2. no valsts budžeta daļēji finansētām atvasinātām publiskām personām (tai skaitā plānošanas reģioniem) un to izveidotām iestādēm;
    3. valsts kapitālsabiedrībām, kuras pilda valsts deleģētās funkcijas attiecībā uz publiskās infrastruktūras sakārtošanu un apsaimniekošanu, ja plānotā valsts budžeta līdzekļu piešķiršana projektu īstenošanai nav uzskatāma par komercdarbības atbalstu Komercdarbības atbalsta kontroles likuma izpratnē;
    4. pašvaldībām un to izveidotām iestādēm;
    5. citām valsts kapitālsabiedrībām, kas nav minētas šo noteikumu 2.1.3.apakšpunktā, bet kas pilda valsts deleģētās funkcijas, ja plānotā valsts budžeta līdzekļu piešķiršana projektu īstenošanai nav uzskatāma par komercdarbības atbalstu Komercdarbības atbalsta kontroles likuma izpratnē;
    6. pašvaldību kapitālsabiedrībām, kuras pilda pašvaldības deleģētās funkcijas, ja plānotā valsts budžeta līdzekļu piešķiršana projektu īstenošanai nav uzskatāma par komercdarbības atbalstu Komercdarbības atbalsta kontroles likuma izpratnē;
    7. biedrībām un nodibinājumiem.

2.2. programmu finansējuma saņēmējiem programmas partnervalstīs.

1. Valsts budžeta līdzekļus plāno šādu programmu īstenošanai:
   1. Igaunijas – Latvijas pārrobežu sadarbības programmai (Interreg V-A EE-LV - Igaunija – Latvija);
   2. Latvijas – Lietuvas pārrobežu sadarbības programmai (Interreg V-A LV-LT - Latvija – Lietuva);
   3. Centrālā Baltijas jūras reģiona pārrobežu sadarbības programma (Interreg V-A Somija – Igaunija – Latvija – Zviedrija (Centrālbaltija));
   4. Baltijas jūras reģiona transnacionālās sadarbības programma (Interreg V-B Baltijas jūra);
   5. INTERREG EUROPE starpreģionu sadarbības programma (INTERREG EUROPE);
   6. URBACT III starpreģionu sadarbības programma (URBACT);
   7. ESPON starpreģionu sadarbības programma (ESPON );
   8. INTERACT III teritoriālās sadarbības programmu labas pārvaldības programma;
   9. citas Eiropas Savienības Strukturālo un investīciju fondu mērķa "Eiropas teritoriālā sadarbība" programmas, kuras īstenojamas ar Eiropas Reģionālā attīstības fonda atbalstu un, kurās var piedalīties Latvijā reģistrēti programmas finansējuma saņēmēji saskaņā ar programmu nosacījumiem.

4. Programmu finansēšanas avoti ir Eiropas Reģionālā attīstības fonda līdzfinansējums (turpmāk – ERAF līdzfinansējums) un valsts budžeta līdzekļi atbilstoši Latvijas nacionālā līdzfinansējuma apmēram.

**II. Programmām, programmu tehniskās palīdzības prioritātēm un projektiem paredzēto valsts budžeta līdzekļu plānošana un līdzfinansējuma daļas atmaksas nodrošināšana**

5. Nozaru ministrijas vai citas centrālās valsts iestādes savā budžetā plāno valsts budžeta līdzekļu finansējumu, ņemot vērā šo noteikumu 3.punktā minēto attiecīgo programmu nosacījumus, kā arī, pamatojoties uz noslēgto līgumu starp vadošo iestādi un finansējuma saņēmēju par programmas līdzfinansējuma piešķiršanu (turpmāk – finansēšanas līgums) un starp projekta partneriem noslēgtu līgumu par projekta ieviešanu (turpmāk – partnerības līgums) vai vadošās iestādes lēmumu par projekta apstiprināšanu.

6. Ja, ņemot vērā attiecīgās programmas nosacījumus, finansēšanas līguma vai partnerības līguma noslēgšana valsts budžeta līdzekļu plānošanas brīdī nav iespējama, nozaru ministrijas vai citas centrālās valsts iestādes savā budžetā plāno valsts budžeta līdzekļu finansējumu, ņemot vērā šo noteikumu 3.punktā minēto attiecīgo programmu nosacījumus un, pamatojoties uz partnera, kurš paraksta finansēšanas līgumu ar vadošo iestādi (turpmāk – vadošais partneris) iesniegto apliecinājumu par konkrētā Latvijas finansējuma saņēmēja finansēšanas apjomu projektā.

7. Vides aizsardzības un reģionālās attīstības ministrijas budžetā kā valsts budžeta dotāciju no vispārējiem ieņēmumiem, kā arī valsts budžeta ilgtermiņa saistības plāno:

7.1. Latvijas Republikas kā šo noteikumu 3.punktā minēto programmu dalībvalsts ikgadējo iemaksu attiecīgās programmas tehniskās palīdzības prioritātēm;

7.2. Latvijas puses līdzfinansējumu projekta daļai, kurā piedalās šo noteikumu 3.1., 3.2., 3.3., 3.4., 3.5. un 3.6. apakšpunktā minēto programmu 2.1.4., 2.1.5., 2.1.6., 2.1.7. apakšpunktā minētie finansējuma saņēmēji no Latvijas Republikas, ja tie pieprasa valsts budžeta līdzekļus.

8. Vides aizsardzības un reģionālās attīstības ministrijas budžetā plāno šo noteikumu 3.2. apakšpunktā minētās programmas finansējumu kā ārvalstu finanšu palīdzību, kā arī valsts budžeta ilgtermiņa saistības atbilstoši programmās paredzētajām prioritātēm, programmu starptautiskajiem līgumiem un finansējuma sadalījumam pa gadiem:

8.1. programmas ERAF līdzfinansējumu, kas paredzēts šo noteikumu 2.punktā minētajiem finansējuma saņēmējiem;

8.2. programmas tehniskās palīdzības prioritātei saņemto Eiropas Savienības līdzfinansējumu un Lietuvas Republikas ikgadējās iemaksas.

9. Vides aizsardzības un reģionālās attīstības ministrijas budžetā plāno finansējumu šo noteikumu 3.1., 3.3. un 3.4. apakšpunktos minēto programmu informācijas punktu darbības nodrošināšanai Latvijā kā ārvalstu finanšu palīdzību, kā arī valsts budžeta ilgtermiņa saistības atbilstoši starp Vides aizsardzības un reģionālās attīstības ministriju vai Valsts reģionālās attīstības aģentūru un attiecīgās programmas vadošo iestādi noslēgto Līgumu par programmas informācijas punkta apsaimniekošanu (turpmāk – Apsaimniekošanas līgums).

10. Vides aizsardzības un reģionālās attīstības ministrijas budžetā šo noteikumu 3.5. un 3.6. apakšpunktos minēto programmu informācijas punktu darbības nodrošināšanai Latvijā finansējumu, kā arī valsts budžeta ilgtermiņa saistības saskaņā ar Apsaimniekošanas līguma nosacījumiem plāno:

10.1. kā valsts budžeta dotāciju no vispārējiem ieņēmumiem līdz simts procentu apjomam darbības nodrošināšanai;

10.2.  kā ārvalstu finanšu palīdzību no programmas vadošās iestādes saņemto programmas finansējuma daļu, lai nodrošinātu atmaksu valsts budžetā.

11. Ja Vides aizsardzības un reģionālās attīstības ministrija ir šo noteikumu 3.punktā minēto programmu projektu īstenotāja, tad tā plāno valsts budžeta līdzekļus kā nozaru ministrijas saskaņā ar šo noteikumu 12. – 16.punktu.

12. Nozaru ministrijas vai citas centrālās valsts iestādes šo noteikumu 3.punktā minētajām programmām attiecīgās nozares ministrijas budžetā atsevišķā valsts budžeta programmā vai apakšprogrammā plāno līdzekļus apstiprinātajiem projektiem atbilstoši projektā paredzētajām prioritātēm un piešķirtā finansējuma sadalījumam pa gadiem un valsts budžeta ilgtermiņa saistības šo noteikumu 2.1.1., 2.1.2. un 2.1.3.apakšpunktā minētiem finansējuma saņēmējiem.

13. Ja šo noteikumu 2.1.1.apakšpunktā minētais finansējuma saņēmējs ir vadošais partneris, tad attiecīgā nozares ministrija vai cita centrālā valsts iestāde savā budžetā plāno:

13.1. priekšfinansējumu no valsts budžeta dotācijas no vispārējiem ieņēmumiem līdz simts procentu apjomam savas projekta daļas īstenošanai un izdevumus saskaņā ar līguma nosacījumiem;

13.2. programmas ERAF līdzfinansējuma daļu, kas saņemta no programmas vadošās iestādes, lai veiktu atmaksu projekta partneriem par viņu projekta daļu un, lai nodrošinātu atmaksu valsts budžetā par savu projekta daļu.

14. Ja šo noteikumu 2.1.1.apakšpunktā minētais finansējuma saņēmējs nav vadošais partneris, tad attiecīgā nozares ministrija vai cita centrālā valsts iestāde savā budžetā plāno:

14.1. priekšfinansējumu no valsts budžeta dotācijas no vispārējiem ieņēmumiem līdz simts procentu apjomam savas projekta daļas īstenošanai un izdevumus saskaņā ar līguma nosacījumiem;

14.2. no vadošā partnera saņemto programmas ERAF līdzfinansējuma daļu, lai nodrošinātu atmaksu valsts budžetā.

15. Ja šo noteikumu 2.1.2. un 2.1.3. apakšpunktā minētais finansējuma saņēmējs ir projektu partneris vai vadošais partneris, tad attiecīgās nozares ministrijas vai citas centrālās valsts iestādes budžetā plāno:

15.1. priekšfinansējumu no valsts budžeta dotācijas no vispārējiem ieņēmumiem līdz simts procentu apjomam šo noteikumu 2.1.2. un 2.1.3. apakšpunktā minēto finansējuma saņēmēju projekta daļas īstenošanai;

15.2. programmas ERAF līdzfinansējuma daļu, kas tiek saņemta ministrijas budžetā no šo noteikumu 2.1.2. un 2.1.3. apakšpunktā minētiem finansējuma saņēmējiem, lai nodrošinātu atmaksu valsts budžetā.

16. Šo noteikumu 2.1.3.apakšpunktā minēta finansējuma saņēmēja līdzekļus plāno tās nozares ministrijas budžetā, kura ir finansējuma saņēmēja kapitāla vai kapitāla daļu turētāja.

17. Šo noteikumu 2.1.2. un 2.1.3. apakšpunktā minētais finansējuma saņēmējs nodrošina:

17.1. no vadošā partnera vai no šo noteikumu 3.punktā minētām programmām saņemtās ERAF līdzfinansējuma daļas atmaksu attiecīgajai nozares ministrijai, no kuras ir saņēmis finansējumu projekta īstenošanai, 10 darbdienu laikā pēc programmas ERAF līdzfinansējuma daļas saņemšanas;

17.2. projekta partneru daļu izmaksas, ja tas ir vadošais partneris, saskaņā ar šo noteikumu 3.punktā minēto programmu nosacījumiem.

**III. Valsts budžeta līdzekļu pieprasījuma sagatavošana programmām, programmu tehniskās palīdzības prioritātēm, programmu informācijas punktiem un projektiem**

18. Vides aizsardzības un reģionālās attīstības ministrija un pārējās nozaru ministrijas sagatavo valsts budžeta līdzekļu pieprasījumus saskaņā ar Latvijas Republikas normatīvajos aktos par budžeta pieprasījumu sagatavošanu noteikto, ņemot vērā šo noteikumu II. daļā noteiktos plānošanas nosacījumus.

19. Vides aizsardzības un reģionālās attīstības ministrija valsts budžeta līdzekļu pieprasījumā iekļauj šādu informāciju:

19.1. šo noteikumu 3.punktā minētajām programmām iedalītā finansējuma apmērs attiecīgajā gadā;

19.2. valsts budžeta ilgtermiņa saistību apjoms;

19.3. gadskārtējā valsts budžeta likumā un tā grozījumos vai maksimāli pieļaujamo izdevumu ietvarā plānotais un papildus nepieciešamais finansējums šo noteikumu 2.punktā minēto programmu finansējuma saņēmēju projektu īstenošanai, programmu tehniskās palīdzības prioritātēm un Vides aizsardzības un reģionālās attīstības ministrijas un tās padotības iestāžu projektu īstenošanai;

19.4. ERAF līdzfinansējuma apmērs un valsts budžeta līdzekļi atbilstoši Latvijas nacionālā līdzfinansējuma apmēram.

20. Nozaru ministrijas valsts budžeta līdzekļu pieprasījumā iekļauj šādu informāciju:

20.1. projektam iedalītā finansējuma apmērs attiecīgajā gadā;

20.2. valsts budžeta ilgtermiņa saistību apjoms;

20.3. gadskārtējā valsts budžeta likumā un tā grozījumos vai maksimāli pieļaujamo izdevumu ietvarā plānotais un papildus nepieciešamais līdzfinansējums šo noteikumu 2.1.1., 2.1.2. un 2.1.3. apakšpunktā minēto finansējuma saņēmēju projektu īstenošanai;

20.4. projekta ERAF līdzfinansējuma apmērs un valsts budžeta līdzekļi atbilstoši Latvijas nacionālā līdzfinansējuma apmēram saskaņā ar šo noteikumu 5. un 6. punktā noteikto;

20.5. plānotā finansējuma atmaksa šo noteikumu 2.1.1., 2.1.2. un 2.1.3.apakšpunktā minēto finansējuma saņēmēju projektiem no ERAF līdzfinansējuma līdzekļiem sadalījumā pa gadiem visā projekta īstenošanas laikā.

21. Nozaru ministrijas vai citas centrālās valsts iestādes nodrošina, ka ERAF līdzfinansējums atmaksai valsts pamatbudžetam tiek ieskaitīts valsts pamatbudžeta ieņēmumos 20 darbdienu laikā pēc tā saņemšanas, bet ne vēlāk kā līdz saimnieciskā gada beigām. Ja nozares ministrija vai cita centrālā valsts iestāde finansējumu saņem mazāk nekā 20 darbdienas pirms saimnieciskā gada beigām un nevar nodrošināt finansējuma ieskaitīšanu valsts pamatbudžeta ieņēmumos minētajā termiņā, tā rīkojas saskaņā ar Latvijas Republikas normatīvajos aktos par asignējumu piešķiršanu un izpildi noteikto, un pārskaita finansējumu nākamajā gadā, tikko tas kļūs iespējams.

**IV. Maksājumu veikšanas kārtība**

22. Ja vadošais partneris šo noteikumu 3.2.apakšpunktā minētajā programmā ir šo noteikumu 2.1.1., 2.1.2., 2.1.4. apakšpunktā minētais finansējuma saņēmējs, Vides aizsardzības un reģionālās attīstības ministrija programmā noteiktajos termiņos veic finansējuma pārskaitījumu uz vadošā partnera kontu Valsts kasē, kas norādīts vadošā partnera un programmas vadošās iestādes finansēšanas līgumā vai apstiprinātajā aktuālajā projekta progresa pārskatā.

23. Ja vadošais partneris šo noteikumu 3.2.apakšpunktā minētajā programmā ir šo noteikumu 2.1.3., 2.1.5., 2.1.6., 2.1.7. un 2.2.apakšpunktā minētais finansējuma saņēmējs, Vides aizsardzības un reģionālās attīstības ministrija programmā noteiktajos termiņos veic finansējuma pārskaitījumu uz vadošā partnera kontu Valsts kasē vai kontu kredītiestādē, kas norādīts vadošā partnera un programmas vadošās iestādes finansēšanas līgumā vai apstiprinātajā aktuālajā projekta progresa pārskatā.

24. Maksājumi vadošajam partnerim šo noteikumu 3.punktā minēto programmu (izņemot šo noteikumu 3.2.apakšpunktā minēto programmu) ietvaros notiek programmās noteiktajā kārtībā un termiņos, kā arī saskaņā ar vadošā partnera un programmas vadošās iestādes finansēšanas līgumu.

Ministru prezidente L.Straujuma

Vides aizsardzības un reģionālās attīstības ministrs K.Gerhards

Vīza: valsts sekretārs G.Puķītis

17.02.2015

1 672

Vita Prokopoviča

Attīstības instrumentu departamenta

Teritoriālās sadarbības nodaļas

vecākā eksperte

67026471, [vita.prokopovica@varam.gov.lv](mailto:vita.prokopovica@varam.gov.lv)